หญิงแคนาดาถูกลอตเตอรี่รับเงิน 180 ล้านจากหุ่นยนต์ 
แคนาดาสุดล้ำ เศรษฐีใหม่ถูกลอตเตอรี่รับเงินรางวัลจากหุ่นยนต์แทนคน ลดความเสี่ยงติดโรคโควิด-19กีเลียน เดสยาร์แดงส์ ผู้โชคดีถูกรางวัลสลากลอตโตงวดล่าสุด มูลค่า 6 ล้านดอลลาร์สหรัฐฯ (186 ล้านบาท) เข้ารับเช็คเงินรางวัลจาก ซารา (ZARA) หุ่นยนต์ขนาดเท่าคนจริง แทนที่จะรับกับเจ้าหน้าที่สำนักงานสลากเหมือนงวดก่อนๆ หลังจากที่สำนักงานสลาก โลโต-ควิเบก ของแคนาดา ผุดไอเดียล้ำสมัย ใช้หุ่นยนต์มาแจกรางวัลลอตโตงวดล่าสุด เป็นครั้งแรกในประวัติศาสตร์ เพื่อให้สอดคล้องกับนโยบายของรัฐบาลในการเว้นระยะห่างทางสังคม เพื่อเป็นการป้องกันการแพร่ระบาดของโรคโควิด-19เศรษฐินีรายใหม่ที่อาศัยอยู่ในเมืองลอเรนไทด์ส เปิดเผยว่า ตลอดหลายปีที่ผ่านมา เธอมักจะซื้อเลขนำโชคเลขเดิมซ้ำๆ กัน แต่ไม่เคยถูกรางวัล จนกระทั่งงวดล่าสุดนี้พอรู้ข่าวแล้วรู้สึกตกใจมาก เธอบอกว่าเงินรางวัลที่ได้มา จะนำไปซื้อรถจักรยานยนต์สามล้อให้กับตัวเอง ซื้อของให้ลูกชาย 2 คน และเก็บไว้เดินทางท่องเที่ยว เมื่อถึงวันที่โลกปลอดการแพร่ระบาดของโควิด-19 แล้วสำหรับซารา เป็นหุ่นยนต์ระบบการทำงานอัตโนมัติ ออกแบบและพัฒนาขึ้นโดยนักศึกษาคณะวิศวกรรมศาสตร์ มหาวิทยาลัยควิเบก ร่วมกับ เซนเทค องค์กรไม่หวังผลกำไรที่คอยช่วยเหลือบริษัทสตาร์ทอัพด้านเทคโนโลยีในแคนาดาสลากลอตโตแคนาดา มีมาตั้งแต่ปี 2525 ราคาใบละ 3 ดอลลาร์สหรัฐฯ โอกาสถูกรางวัลมีเพียง 1 ใน 14 ล้านเท่านั้น ที่ผ่านมาผู้ถูกรางวัลจะต้องเข้าไปแสดงหลักฐานรายงานตัวรับเช็ครางวัลกับเจ้าหน้าที่ที่สำนักงานสลาก และมีถ่ายทอดสดทางเฟซบุ๊ก.ที่มา :cnn
แคนาดาสุดล้ำ เศรษฐีใหม่ถูกลอตเตอรี่รับเงินรางวัลจากหุ่นยนต์แทนคน ลดความเสี่ยงติดโรคโควิด-19 
ลอตเตอรี่,แคนาดา,สหรัฐอเมริกา,โควิด-19,ไวรัสโคโรน่า,ไวรัสโคโรนา,ข่าวต่างประเทศ